83. ΑΠΟΦΑΣΙΣ ΥΠΟΥΡΓΟΥ ΔΗΜΟΣΙΩΝ ΕΡΓΩΝ Αριθ. Γ3β/0/13/205-Ω της 6/27 Σεπτ. 1973 (ΦΕΚ Β΄ 1118) Περί άρσεως ισχύος τευχών: 1)Γενικής Συγγραφής Υποχρεώσεων δι’ έργα οδοποιΐας, εκδόσεως 1954. 2)Γενικών Συμβατικών και Τεχνικών Όρων της Ε.Σ.Υ . (Γ .Ο.Ε.Σ.Υ .), εκδόσεως 1964. 3)Περιεχομένων Υποδειγμάτων (Διακηρύξεως, Ειδικής Συγγραφής Υποχρεώσεων, Προϋπολογισμού Μελέτης) εκδόσεως 1968. Έχοντες υπ’ όψιν: 1.Τας διατάξεις του Ν.Δ. 1266/1972 «περί εκτελέσεως των Δημοσίων Έργων», άρθρ. 21 και 22. 2.Το υπ’ αρι. 42/1973 Ν.Δ/μα «περί μεταθέσεως του χρόνου ενάρξεως ισχύος του Ν.Δ. 1266/1972». 3.Το υπ’ αριθ. 56/1973 Π.Δ/μα «περί εκτελέσεως του Ν.Δ. 1266/1972 «περί εκτελέσεως των Δημοσίων Έργων». 4.Την υπ’ αριθμ. 663/3-9-1973 πράξιν του Συμβουλίου Δημοσίων Έργων (Τμήμα Διοικήσεως και Διαχειρίσεως Έργων). Επειδή τα εν θέματι συμβατικά τεύχη έργων Οδοποιΐας συνετάγησαν επί τη βάσει του μέχρι τούδε ισχύοντος Νόμ. 5367/1932 «περί εκτελέσεως των Δημοσίων Έργων» και των εκτελεστικών αυτού Δ/των. Επειδή δυνάμει του άρθρ. 22 παρ. 1 του Ν.Δ. 1266/1972, από της ενάρξεως της ισχύος του εν λόγω Ν.Δ/τος, «καταργείται πάσα γενική ή ειδική διάταξις αντικειμένη προς τας διατάξεις αυτού ή άλλως ορίζουσα επί θεμάτων ρυθμιζομένων υπ’ αυτού», αποφασίζομεν: 1.Καταργούμεν, δια τα δημοπρατούμενα, από της ημερομηνίας αφ’ ης θέλουν ισχύσει το υπ’ αριθ. 1266/1972 Ν.Δ/μα και το υπ’ αριθ. 56/1973 Π.Δ/μα, έργα οδοποιϊας. α)Την εγκριθείσαν δια της υπ’ αριθ. Γ. 37090/4-954 αποφάσεως ημών, «Γενικήν Συγγραφήν Υποχρεώσεων Έργων Οδοποιϊας». β)Τους εγκριθέντας δια της υπ’ αριθ. Γ . 16198/25-64 αποφάσεως ημών «Γενικούς – Συμβατικούς Όρους Ειδικής Συγγραφής Υποχρεώσεων δι’ Έργα Οδοποιΐας – Γ.Ο.Ε.Σ.Υ .». γ)Τα διανεμηθέντα δια της υπ’ αριθ. Γ. 22/1968 (αριθ. Πρωτ. Γ. 9348/Οικ./00-649/27-2-68) εγκυκλίου διαταγής «περιεχόμενα Υποδειγμάτων Διακηρύξεως, Ειδικής Συγγραφής Υποχρεώσεων και Προϋπολογισμού Μελέτης», δι’ έργα Οδοποιΐας. 2.Εγκρίνομεν όπως, από της αυτής ως άνω ημερομηνίας και μέχρις εκδόσεως νέας Γενικής Συγγραφής Υποχρεώσεων και νέων υποδειγμάτων Διακηρύξεως, Ε.Σ.Υ . κλπ., τα έργα Οδοποιΐας δημοπρατώνται επί τη βάσει Διακηρύξεων Δημοπρασίας, Συγγραφών Υποχρεώσεων και λοιπών τευχών δημοπρατήσεως, συντασσομένων μερίμνη της Δημοπρατούσης Αρχής, κατά  τας διατάξεις του Ν.Δ. (Αντί για τη σελ. 578,47(α) Σελ. 578,47(β) Τεύχος Ζ72-Σελ. 135 Κατασκευή και Συντήρηση Οδών 23.Ζ.α.80-83 1266/1972 και του εκτελεστικού αυτού Π.Δ/τος και εγκρινομένων αρμοδίως. 3.Εγκρίνομεν όπως τα εν θέματι τεύχη εξακολουθήσουν ισχύοντα δια τας συναφθείσας μέχρι τούδε εργολαβικάς συμβάσεις έργων Οδοποιΐας ως και δια τας συναφθησομένας τοιαύτας βάσει δημοπρασιών διεξαχθεισών ή διεξαχθησομένων μέχρι της ενάρξεως ισχύος του Ν.Δ. 1266/1973 «περί εκτελέσεως των Δημοσίων Έργων», εφ’ όσον και καθ’ ο μέρος τα τεύχη ταύτα αποτελούν μέρος των οικείων τευχών δημοπρατήσεως. 